Citește Horoscop săptămânal Vărsător. Previziuni pentru perioada 11 – 17 mai 2024, realizat de Urania în exclusivitate pentru Libertatea. Află ultimele previziuni astrale pentru nativii din zodia Vărsător și urmarește video Uranissima.
Horoscop săptămânal Vărsător – 11 – 17 mai 2024
În prima parte a zilei de 11 mai, context astral greu de valorificat în scurtul răstimp al nopții cât Luna va tranzita ultimul segment al casei a V-a, din punctul de vedere al creativități și al relațiilor sentimentale.
Între 11 mai, după ora 06:13′, și 13 mai, la prânz, posibile tulburări digestive de scurtă durată și de intensitate redusă; Vărsătorii nu vor fi în mare formă energetică; dimpotrivă, vor dori să se odihnească mai mult, să se ferească de eforturile fizice costisitoare sau de activitățile care nu le fac plăcere.
Între 13 mai, după ora 13:36′, și începutul zilei de 16 mai, reacții destul de răspicate, uneori chiar stridente, în relația cu unul sau mai mulți parteneri care -ce-i drept!- greșesc și ei prin felul autoritar, imperativ, ultimativ în care își formulează dorințele, intențiile sau invitațiile la dialog pentru rezolvarea unei teme de interes comun. Pe 15 mai, Mercur va intra în zodia Taurului și, până pe 3 iunie, va permite reluarea unor dialoguri întrerupte cândva, din varii motive, cu una sau mai multe rude.
Alături de Soare, Uranus, Venus și Jupiter, Mercur va contribui la consolidarea unor convingeri, planuri și proiecte privitoare la felul în care ar trebui să se prezinte modul lor de viață în concordanță cu vârsta, nevoile și dorințele lor. Moment al cultivării intereselor domestice, locative, patrimoniale.
Între 16 mai, după ora 00:33′, și 17 mai, evaluare realistă a cheltuielilor și a investițiilor pe fondul intenției de a cumpăra, a construi sau a amenaja un spațiu locativ; logica și măsura le vor cenzura elanul inițial al desfășurării unui proiect ambițios. Cei care trăiesc obișnuit se vor gândi cum să împace modul de viață curent cu împlinirea unei dorințe modeste (o scurtă vacanță, achiziționarea unui aparat de uz casnic). Sectorul comunicării este mai destins față de ultimele două săptămâni dar, prin asta, nu e și neapărat armonios.